Document ID: 31997L0062

Padomes Direktīva 97/62/EK
(1997. gada 27. oktobris),
ar ko tehnikas un zinātnes attīstībai pielāgo Direktīvu 92/43/EEK par dabisko dzīvotņu un savvaļas faunas un floras aizsardzību
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Direktīvu 92/43/EEK [1], un jo īpaši tās 19. panta pirmo daļu,
ņemot vērā Komisijas priekšlikumu,
tā kā daži dabisko dzīvotņu tipi un sugas, kas iekļautas Direktīvas 92/43/EEK I un II pielikumā, jāpielāgo tehnikas un zinātnes attīstībai;
tā kā Eiropas Savienības dzīvotņu interpretācijas rokasgrāmatā (EUR 15 versija 1996. gada aprīļa redakcijā) ir iekļauts jaunais Natura 2000 kodifikators, ar ko identificēti visi dabisko dzīvotņu tipi; tā kā Direktīvas 92/43/EEK I pielikumā norāde uz Corine kodifikatoru jāaizstāj ar norādi uz Natura 2000 kodifikatoru,
IR PIEŅĒMUSI ŠO DIREKTĪVU.
1. pants
Direktīvas 92/43/EEK I un II pielikumu aizstāj ar šīs direktīvas pielikumu.
2. pants
Dalībvalstīs stājas spēkā normatīvie un administratīvie akti, kas vajadzīgi, lai līdz 1997. gada 31. decembrim izpildītu šo direktīvu. Dalībvalstis par to tūlīt informē Komisiju.
Kad dalībvalstis pieņem šos pasākumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarīt šādas atsauces.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Luksemburgā, 1997. gada 27. oktobrī

Labels: 7
20